**АНАЛИЗ НА ИНФЕКЦИОЗНИТЕ ЗАБОЛЯВАНИЯ ПРЕЗ 2020 Г.**

Общата инфекциозна заболяемост за Разградска област през 2020 г. – 2256,54%000 (2500 болни) е три пъти по - висока спрямо предходната година – 730,65%000 (820 болни).

От регистрираните 2500 болни /без грип и ОРЗ/, 1201 (48,04%) са хоспитализирани. Проучени са 2216 огнища и 2314 заразно болни. Наблюдавани са 4268 контактни лица, от които лабораторно изследвани са 608 (със 156 положителни резултата). От контактните 1707 са заболели.

Мониторирането на данните за общата инфекциозна заболяемост и по нозологични единици през последните 5 години показва, че общата инфекциозна заболяемост през отчетния период е по - висока от средната за Разградска област (831,84%000), поради големия брой болни от COVID - 19.

Обликът на инфекциозната патология през 2020 г. се определя от най-разпространената инфекция: коронавирус - 2246 болни (2027,28%000) – 89,84% от всички заразни болести.

От чревните инфекции най - голямо епидемиологично значение имат ентероколитите – 23,47%000 с 26 болни, следват ротавирусни гастроентерити – 5 болни (4,51%000) и салмонелози – 3 болни (2,71%000). 78%000). Няма регистрирани болни с шигелоза, кампилобактериоза и колиентерити.

Заболяемостта от лаймска борелиоза – 17 болни (15,34%000) е по - ниска от тази през 2019 г. – 25 болни (22,57%000) и по – ниска спрямо средната за областта през последните 5 години – 27,18%000, но доста по - висока от средната за страната за 2020 г. – 2,29%000.

През 2020 г. на територията на Разградска област има регистрирани 14 епидемични взрива, всичките от COVID - 19. Взети са необходимите противоепидемични мерки. Епидемичните взривове са ликвидирани.

През 2020 г. има регистрирани 174 смъртни случаи от ОЗБ – коронавирусна инфекция.

**І. Анализ по нозологични единици**

**1. Въздушно - капкови инфекции**

**1.1. Туберкулоза** - Новооткрити и съобщени са 10 болни от туберкулоза, БК(+), срещу 13 болни през 2019 г. Заболяемостта за 2020 г. – 9,03 по – ниска от тази за 2019 г. - 11,73%000 и от тази за страната за 2020 г. – 10,36 %000,

Най - висока е заболяемостта във възрастовата група над 60 год. – 15,25%000 (5 болни), 50 - 59 г. – 11,53%000 (2 болни), 20 - 29 год. - 9,78%000 (1 болен), следва 30 -39 год. – 7,61%000 (1 болен и от 40 - 49 г.– 5,95%000 (1 болен).

Структурата по професии и месторабота показва, че най – много са безработни – 5 лица (50,00%), 4 от болните са пенсионери (40,00% и др. 1 болен (10,00%).

Заболяемостта в селата е по – висока 10,23%000 (6 болни), в сравнение с градовете –7,67%000 (4 болни). Болните са от 8 населени места на 5 общини.

Профилактиката с Римицид (Изонид) на контактни и инфектирани лица се осъществява успешно. През годината са профилактирани 3 лица и са изразходвани 47 опаковки. През 2020 г. не са са получавани опаковки изонид в МБАЛ гр. Разград. Към 31.12.2020 г. ОПФ на МБАЛ – Разград няма в наличност опаковки.

В края на всяко тримесечие са извършвани проверки за проведената химиопрофилактика на територията на Разградска област. Не са констатирани нарушения.

**1.2. Морбили –** Няма регистрирани случаи за 2020 г., както и за 2019 г.

**1.3. Епидемичен паротит** – Няма заболели лица за 2020 г., както и за 2019 г.

**1.4. Рубеола** - Няма заболели лица през 2020 г., както и за 2019 г.

**1.5. Скарлатина** 4,51%000 (5 болни) седем пъти по – ниска, от тази за 2019 г. - 32,49%000 и от средната заболяемост за Разградска област за последните 5 год. – 45,18%000 и по - ниска от средната за страната за 2020 г. – 14,60%000.

Градската заболяемост – 3,83%000 (2 болни) е по - ниска от селската – 5,12%000 (3 болни). Болните са от 5 населени места на 2 общини. Най - много са откривани през м. януари 2020 г.

Най - засегната е възрастовата група от 8 - 14 год. – заболяемост 40,69%000 (3 болни), следва от 4 до 7 год. – заболяемост - 24,96%000 (1 болен) и групата от 15 - 19 год., заболяемост 18,60%000 (1 болен).

Скарлатината обхваща предимно ученици – 80,00% (4 болни), от деца в ОДЗ – 20,00% (1 болно).

**1.6. Варицела** – Заболяемост 162,47%000 (180 болни). Нивото е по - ниско от това за 2019 г. – 450,41%000 (499 болни) и от средното за областта през последните 5 год. – 495,12%000 и почти колкото средното за страната за 2020 г. – 175,00%000.

Варицелата е втората по разпространеност инфекция в Разградска област. Инфекцията е регистрирана целогодишно, но най - често през месец януари – 79 случая, м . март – 44 и м. февруари – 31 случая.

Преобладава в градовете - 120 заболели (230,07%000), а в селата са 60 заболели (102,34%000 ).

Регистрираните болни са от 26 населени места на областта, в 6 - те общини.

Според възрастовата характеристика най - засегната е групата от 4 - 7 г.- 1772,34%000 (71 болни), следва 1 - 3 год., със заболяемост 1542,78%000 (44 болни), следва 0 – 1 год. - 903,95%000 (8 болни), от 8 - 14 год. – 474,71%000 (35 болни) от 15 - 19 год. – 167,41%000 (9 болни), 20 - 29 год. – 48,90%000 (5 болни), от 30 - 39 год. – 38,04%000 (5 болни), от 40 - 49 год.– 5,95%000 (1 болен), от 50 - 59 год. – 5,76%000 (1 болен) и над 60 год. - 3,05%000 (1 болен).

Анализът по професии и колективи показва, че най - засегнати са деца в ОДЗ и детски градини 38,89% (70 болни), следват ученици 38,33% (69 болни), деца - неорганизирани –13,89% (25 болни), работещи в промишлени фирми и земеделски фирми – 6 болни (3,33%), 3 - ма болни деца в детски ясли (1,67%), по 2 - ма болни работник в ОХ и безработни (1,11%) и по 1 болен здравен работник, пенсионер и др. (0,56%).

Причините за високата заболяемост в учебните и детски заведения са свързани освен с възрастовото предразположение, струпване на големи контингенти в колективите, високия контагиозен индекс, както и с влиянието на някои социални фактори в организацията на обслужването на децата, формиране на сборни групи и паралелки, клубове и извънкласни форми.

**1.7. Грип и ОРЗ** – През 2020 г. са заболели 448 лица, срещу 596 за 2019 г.

Открити са 127 болни с усложнения, от които 93 лекувани стационарно. През 2019 г. болните с усложнения са били 113.

В ежедневния и седмичен мониторинг са включени в системата за сентинелно наблюдение 4 АПМП. Във връзка с усложнената епидемична обстановка ежедневно са изготвяни справки за заболяемостта от ОРЗ и грип в областта.

През 2019 г. не са получавани антивирусни препарати от склада на МЗ.

**1.8. Коклюш** – През 2020 г. няма регистрирани болни от коклюш, както и през 2019 г.

**1.9 Коронавирус (COVID-19)** - Заболяемост за 2020 г.- 2027,28%000 (2246 болни).

От регистрираните 2246 лица,1152 са лекувани стационарно, а 1094 са били под домашна изолация с предписание от директора на РЗИ и медицинско наблюдение от ОПЛ. От тях починали са 174 лица, 2072 са оздравели. Издирени са 4100 контактни лица. От контактните 4100 лица, 598 са изследвани. От изследваните 598 лица , 156 са с положителни резултати за COVID-19.

Регистрираните болни са от 37 населени места на областта, в 7 - те общини.

Според възрастовата характеристика най - засегната е групата над 60 год. – 2803,45%000 (919 болни), следва 50 - 59 год. – 2784,18%000 (483 болни), от 40 - 49 год.– 2202,51%000 (370 болни), 30 - 39 год. – 1970,48%000 (259 болни), 20 - 29 год. – 1418,09%000 (145 болни), от 15 - 19 год. – 762,65%000 (41 болни), 0 – 1 год. – 451,98%000 (4 болни), 1 - 3 год., със заболяемост – 280,50%000 (8 болни), от 8 - 14 год. – 162,76%000 (12 болни) и от 4 - 7 г.- 124,81%000 (5 болни).

Анализът по професии и колективи показва, че най - засегнати са работещи в промишлени фирми и земеделски фирми – 627 болни (27,92%), следват пенсионери – 556 (24,76%), други - 410 (18,25%), безработни - 381 (16,96%), здравни работници – 141 (6,28%), ученици – 4,27% (96 болни), учители в УЗ – 17 (0,76%), деца - неорганизирани – 0,58% (13 болни), учители в ОДЗ – 3 (0,13%), деца в ОДЗ и детски градини - 0,09% (2 болни).

Регистрирани са 14 епидемични взрива, като три от тях са със забалели над 10 лица. Взети са необходимите противоепидемични мерки. Епидемичните взривове са ликвидирани.

**2. Чревни инфекции**

**2.1. Салмонелози** – Заболяемостта през 2020 г.– 2,71%000 (3 болни), по -ниска от тази за 2019 год. - 14,44%000 (16 болни) и от средната за областта през последните 5 год.– 7,27%000 и от средното за страната ниво за 2020 г. – 4,62%000.

Заболелите 3 лица през 2020 г. са от 2 населени места на 2 общини. Салмонелозите са по - разпространени сред населението от селата 3, 41%ооо (2 болни), срещу 1,92%ооо (1 болен) в градовете.

Етиологичната структура на салмонелозите, показва изолиране на 3 щама, както следва: Салмонела Тифимуриум – 1 болен, Салмонела група „В“ – 1 болен и със Салмонела Ентиритидис – 1 болен.

Има регистрирани 3 лица здрави заразоносители със Салмонела Тифимуриум.

 Анализът по възрастови групи показва, че най – засегната е групата 8 - 14 г. със заболяемост – 27,13%000 (2 болни) и от 4 - 7 г., заболяемост – 24,96%000 (1 болен).

Анализът по професии и месторабота показва, че 2 болни са ученици -66,67% и деца от ДГ, 1 - 33,33%.

При епидемилогичните проучвания на заболелите през 2020 г. от салмонелоза при 2 от тях се установи консумация на рискова храна – яйца и супи със застройка от яйце, меса и месни продукти.

**2.2. Шигелози** – Няма заболели лица за 2020 г. , както и за 2019 г.

**2.3. Колиентерити** – Няма регистрирани болни от колиентерити за 2020 г. За 2019 г. са регистрирани - 2 болни (заболеяемост - 1,78%000).

Етиологичната структура на колиентеритите, показва че, е изолиран 1 щам - ЕЕК011.

Няма регистрирани контактни и преболедували.

Има регистрирани 2 здрави заразоносители с ЕЕК011.

**2.4. Ентероколити** – Заболяемостта 23,47%000 (26 болни), шест пъти по - ниска от тази през 2019 г. – 152,54%000 (169 болни) и от средната за областта за последните 5 години - 159,10%000 и по - ниска от средна за страната за 2020 г. – 73,11%000.

Заболелите са от 19 населени места в 7 общини, като в селата заболяемостта е 34,11%000 (20 болни), а в градовете – 11,50%000 (6 болни).

Заболяемостта по възрастови групи е, както следва: 0 - 1 год. - 451,98%000 (4 болни), от 1 - 3 год. – 385,69%000 (11 болни), 4 - 7 год. – 74,89%000 (3 болни), следва групата от 8 - 14 год. – 27,13%000 (2 болни), над 60 г.- 12,20%000 (4 болни), от 30 - 39 год. – 7,61%000 (1 болен), 20 - 29 год. – 92,37%000 и от 50 - 59 год. – 5,76%000 (1 болен).

Анализът по професии показва, че най - засегнати са деца, неорганизирани в колективи – 57,69% (15 болни), пенсионери – 15,38% (4 болни), следват ученици 11,54% (3 болни) и по 2 болни деца в ОДЗ и работници в промишлени фирми (7,69%).

Етиологичното разшифроване на ентероколитите е рутинно, като от всички 26 ентероколити, 1 е етиологично определен, като Протеус.

**2.5. Ротавирусни гастроентерити** - Заболяемостта 4,51%000 (5 болни), близо седем пъти по - ниска от тази през 2019 г. – 29,79%000 (33 болни), както и от средната за областта през последните 5 год. – 48,13%000, но по - ниска от тази за страната – 6,33%000

Заболелите са от 3 населени места в 3 общини, от села заболяемостт е 8,53%000.

Заболяемостта по възрастови групи е, както следва: 1 - 3 год. – 105,19%000 (3 болни), от 4 - 7 год. – 24,96%000 (1 болен), следва групата от 8 - 14 год. – 13,56%000 (1 болен).

Анализът по професии показва, че най - засегнати са деца, неорганизирани в колективи – 80,00% и 1 болен ученик – 20,00%.

**2.6. Кампилобактериоза** – Няма заболели през 2020 г. За сравнение заболяемостта за 2019 г. е 1,78%000 (2 болни).

**3. Вирусни хепатити -** Заболяемостта за 2020 г. – 2,71%000 (3 болни), по - ниска от тази за 2019 г. - 7,22%000 (8 болни) и от тази за областта за последните 5 години –10,05%00.

**3.1. Вирусен хепатит А** – Няма заболели лица за 2020 г. За сравнение през 2019 също няма заболели г.

**3.2. Вирусен хепатит В** – Заболяемост 2,81%000 (3 болни) за 2020 г, по – ниска от средната за областта (2015-2019 г.) – 3,29%000, но по - висока от тази за страната за 2020 г. – 1,73%000.

Лицата са от 3 населени места на 2 общини. Вирусен хепатит В е регистриран сред населението от градовете - 1,92%000 (1 болен) и селата - 3,41%000 (2 болни).

По възрастови групи заболяемостта е, както следва: 1 болен от 30 - 39 год., заболяемост - 7,61%000, от 50 - 59 год. - (5,76%000) – 1 болен, и над 60 г. 1 болен - 3,05%000.

 Анализът по професии показва, че по 1 са работници в промишлени фирми (33,33%) и по 1 болен пенсионер и други (33,33%).

**3.3. Вирусен хепатит С** – Няма заболели лица за 2020г. За сравнение през 2019 г. заболяемостта е 3,56%000 (4 болни) за 2019 г.

**3.4. Вирусен хепатит неопределен, остър** – Няма заболели лица за 2020 г., както и за 2019 г.

 **3.5. Вирусен хепатит Е, остър** - Няма заболели лица за 2020 г.Заболяемост 3,56%000 (4 болни) за 2019 г.

**4. Тетанус** – Няма заболели лица за 2020 г., както и за 2019 г.

**5. HIV и СПИ**

**5.1. HIV - инфекция** –През 2020 г. няма регистрирани заболели лица. За сравнение през 2019 г. има регистрирани 4 случая на ХИВ инфекция - заболяемост 3,56%000, същата като тази за 2018 г., 4 случая -заболяемост 3,56%000.

През 2020 г. в МДЛ на територията на Разградска област са изследвани общо 566 лица, от които 418 жени (73,85%) и 148 мъже (26,15%). От всички 566 лица, 105 лица (57 жени и 48 мъже) са изследвани в отдел МИ, Д НЗБ, при РЗИ – Разград. Всички за с отрицателни резултати за ХИВ резултат.

**5.2.Гонококова инфекция** – Няма регистрирани болни за 2020 г., както и за предходната 2019 г.

**5.3. Сифилис** – Няма заболели лица за 2020 г. През на 2019 г. заболяемостта от тази сексуално - предавана инфекция в Разградска област е 0,89%000 (1 случай).

**5.4. Сифилис вроден и на кърмачето -** През на 2020 г. заболяемостта от тази сексуално - предавана инфекция в Разградска област е 0,90%000 (1 случай), същата като тази за 2019 г., малко по – висока от средната за областта (2015 - 2019 г.) – 0,52%000 и от тази за страната за 2019 г. – 0,24%000.

**5.5. Хламидия трахоматис** – Няма регистрирани болни за 2020 г., както и за 2019 г.

**6. Трансмисивни инфекции**

**6.1. Лаймска борелиоза** – Заболяемост за 2020 г. – 15,34%000 (17 болни), по - ниска от тази за 2019 г. – 22,57%000 (25 болни) и от средната за Разградска област (2015 г. – 2019 г.) – 27,18%000 и по - висока от средната за страната – 2,29%000.

Лаймската борелиоза е регионална проблемна инфекция.

Анализът на клиничните форми на лаймската борелиоза за 2020 г. показва, че случаите с еритема хроника мигранс (ЕХМ) са 17 болни (100%). Потвърдени серологично са 17 болни (100%). От епидемиологичните проучвания се установи, че от всички заболели са ухапани от кърлеж.

Ухапаните от кърлежи през 2020 г. са 123 лица и са с 52 по-малко от тези за 2019 г. – 229 лица.

Анализът на данните за ухапвания от кърлежи по общини, показва, че 105 лица (85,37%) са от община Разград, община Самуил с 7 ухапани (5,69%), община Лозница - 5 ухапани (4,07%), община Цар Калоян с 3 ухапани (2,44%), община Исперих - 2 лица (1,63%), община Кубрат с 1 лице (0,81%). В община Завет няма ухапани лица. Заболелите от Лаймска болериоза 17 лица са от 9 населени места на 5 общини, като 10 лица (19,17%000) са от градове, срещу 7 лица (11,94%000) в селата.

Анализът по възрастова структура показва, че най - голяма е заболяемостта в групите от 50 – 59 год. и болни над 60 г – 35,29%000 (по 6 болни), следва от 40 – 49 г. – 17,65%000 (3 болни), 8 - 14 год. и 15 – 19 год. – 5,88%000 (по 1 болен).

По професии най - засегнати са работници от промишлени и земеделски фирми – 8 болни (47,06%), пенсионери - 6 болни (35,29%), ученици – 2 болни (11,76%) и други – 5,88% (1 болен).

Анализът по общини за заболяемостта, за област Разград през 2019 г. показва, че водеща е община Разград – 21,77%000 (10 болни), следва община Исперих – 4 болни – 19,74%000, Цар Калоян - 1 болен – 19,45%000, община Завет – 11,00%000 с 1 болен община Кубрат – 6,39%000 с 1 болен. В общините Самуил и Лозница няма регистрирани заболели от Лаймска борелиоза.

Изготвени и изпратени до кметовете на 7 общини са предписания, за провеждане на дезакаризационни мероприятия.

 **6.2. Марсилска треска** – Заболяемост за 2020 г. – 0,90%000 (1 болен), по-ниска от тази за страната за 2020 г. – 1,19%000. Няма заболели за 2019 г.

Заболялото лице е жена от село на 23 г, студентка.

**6.3. Ку-треска** - Няма заболели лица за 2020 год., както и за 2019 г.

**7. Паразитози**

**7.1. Ехинококоза** – През 2020 г. е съобщен 1 случай на ехинококоза – заболяемост – 0,90%000, четири пъти по - ниска от тази за 2019 г. – 1,81%000 (2 болни) и по - ниска от средната за Разградска област (2015 г. – 2019 г.) – 3,29%000, и от средната за страната за 2020 г. – 1,25%000.

Заболялото лице е безработен мъж от село на 36 г.

**7.2. Тениаринхоза** – През 2020 г. е съобщен 1 случай – заболяемост – 0,90%000. Няма заболели лица през 2019 г. По - висока от средната за Разградска област (2015 г. – 2019 г.) – 0,69%000, и значително по-висока от средната за страната за 2020 г. – 0,06%000.

Заболялото лице е безработна жена от село на 62 г.

 **7.3. Трихинелоза** – Няма заболели за 2020, както и за предходната 2019 г.

 **7.4. Трихоцефалоза** – Няма заболели за 2020г. Заболяемостта за 2019 г. е 0,90%000 (1 болен).

 **7.5. Жиардиаза (ламблиоза)** – Заболяемост за 2020 г. – 0,90%000 (1 болен). Няма заболели лица за както и за 2019 г. По - ниска от средната за Разградска област (2015 г. – 2019 г.) – 1,04%000, и значително по-ниска от средната за страната за 2020 г. – 7,67%000.

Заболялото лице е жена на 22 г, по професия – учител, от град.

**7.6. Аскаридоза** – Няма заболели за 2020 г. Заболяемостта за 2019 г. е 2,71%000 (3 болни).

**8. Покривни инфекции**

**8.1. Профилактика на беса по хората** – През отчетната 2020 г., от агресивни животни са травмирани 108 лица, с 183 по-малко от 2019 г. – 191 лица. Имунизирани за следекспозиционна профилактика са 28 лица (25,93%) със 11 дози ваксина, срещу 62 лица (32,46%) за 2019 г. От тях 16 лица с 5 дози (57,14%), с 4 дози – 4 лица (14,29%), с три дози - 2 лица (7,14%) и имунизирани с две дози – 3 лица (10,71%) и с една доза – 3 лица (10,71%).

 Анализът на данните за травматизираните лица, съобщени с Бързи известия показва, че най - много травматизирани лица има от кучета – 100 лица (92,59%), котки – 7 лица (6,48%) и от кон – 1 лице(0,93%).

**8.2. Антракс** – Няма заболели лица за 2020 год., както и през 2019 г.

**9. Невроинфекции**

**9.1. Остра вяла парализа на лицевия нерв** – Няма регистрирани болни за 2020 г. Заболяемост за 2019 г. – 4,51%000 (5 болни).

**9.2. Бактериални менингити**

**9.2.1. Бактериални менингити** – Няма регистрирани случаи за 2020 г., както за 2019 г.

**9.2.2. Менингококова болест** – Няма регистрирани случаи за 2020 г., както за 2019 г.

**10. Вирусни енцефалити и менингоенцефалити (серозен менингит)**- Няма регистрирани случаи за 2020 г., както за 2019 г.

 **Извод:** Пандемията отCOVID – 19 и в последствие въведената извънредна епидемична обстановка на територията на Р. България е определяща за облика на инфекциозната заболяемост през 2020 г. Общата инфекциозна заболяемост за Разградска област през 2020 г. – 2256,54%000 (2500 болни) е три пъти по - висока спрямо предходната година – 730,65%000 (820 болни).

От регистрираните 2500 болни /без грип и ОРЗ/, 1201 (48,04%) са хоспитализирани.

Обликът на инфекциозната патология през 2020 г. се определя от най-разпространената инфекция: коронавирус - 2246 болни (2027,28%000) – 89,84% от всички заразни болести. От регистрираните 2246 лица,1152 са лекувани стационарно, а 1094 са били под домашна изолация с предписание от директора на РЗИ и медицинско наблюдение от ОПЛ. От тях са починали 174 лица, а 2072 са оздравели. Издирени са 4150 контактни лица. От контактните 4150 лица, 598 са изследвани. От изследваните 598 лица , 156 са с положителни резултати за COVID-19.

Лаймската болериоза е регионална проблемна инфекция. Заболяемостта за 2020 г. – 15,34%000 (17 болни), по - ниска от тази за 2019 г. – 22,57%000 (25 болни) и от средната за Разградска област (2015 г. – 2019 г.) – 27,18%000 и по - висока от средната за страната – 2,29%000.

През 2020 г. на територията на Разградска област има регистрирани 14 епидемични взрива – всички от COVID - 19. Взети са необходимите противоепидемични мерки. Епидемичните взривове са ликвидирани.

През 2020 г. има регистрирани 174 смъртни случаи на ОЗБ, всички са от коронавирус инфекция.

През отчетната година е поддържан ефективен епидемиологичен надзор, профилактика и контрол на заразните заболявания. Проучени са 2216 огнища и 2314 заразно болни. Наблюдавани са 4268 контактни лица, от които лабораторно изследвани са 608 (със 156 положителни резултата). От контактните 1707 са заболели.

 С цел осъществяване и контрол на профилактичните и противоепидемични мерки в огнищата на остри заразни болести, са извършвани епидемиологични проучвания до 24 - тия час след съобщаване, за предприемане на адекватни своевременни мероприятия в огнищата.

Изготвил:

Д-р Рени Кирякова, ДД НЗБ